Berlingske Tidende, 1759-05-25
Breve fra Lissabon af 10de hujus melde, at man der havde erholdt den Tidende, at de til Paraguay skikkede Portugisiske Tropper ere slagne og aldeeles adspredte af Jndianerne, under Anførsel af de ærværdige Fædre af Jesuiter-Ordenen. Fra Hs. Kongel. Høyh., Prinds Henries, Hovedquarteer, til Penk, ved Bayreuth, den 12te May. Armeen forsamlede sig den 5te huj. ved wickau. Det Korps under Generallieutenant von Finks Commando rykkede til Lingerfeld, og den 6te indtil Poppengrun. Armeen marcherede denne Dag til Reichenbach, og cantonerede den 7de ved Oelsnitz, imedens Generallieuten. von Fink vendte sig til Adorf, for at bringe Fienden i den Tanke, at vor Agt var til Eger. Generallieut. Macquire, som camperede ved Asch, trækkede sig den 8de tilbage, da Generallieut. von Fink nærmede sig. Men hans Bagtrop, som Prindsen af Salm commanderede, blev dog indhentet. Oberste Belling og Oberstlieut. von Kleist angrebe 2 Compagnier af Salm og nogle Escadroner af Regimentet af Moden, nedsablede den største Deel deraf, og bekom Obersteen, Prinzen af Salm, tilligemed 4 Officerer og 126 Gemeene til Krigsfanger. Den 9de marcherede Armeen til Hof, hvor 4000 Mand Croater, Husarer og nogle regulaire Tropper havde sat sig deels i Staden, deels paa nogle bag samme liggende Høye, men saasnart vore Tropper rykkede frem, trækkede de sig i største Hast tilbage, saa at man allene kunde giøre nogle faa Fanger. Armeen leirede sig derpaa ved Hof, men Fortropperne ginge til Birk. Generalmajor von Knobloch, som marcherede med et Korps for sig selv paa den høyre Haand over Saalburg, kom den 10de til Cronach. Den fiendtlige Armee forlod den 9de om Eftermiddagen sin fordeelagtige og stærk befæstede Leyr ved Mønchsberg, hvilken den Preuss. Armee strax drog i; men Fortropperne naaede Gefres. Den Kolonne paa den høyre Haand traf paa 90 Mand, som havde forstukket sig i en Kratskov, og derfra gave en Salve, men man omringede strax Skoven, og denne Trop maatte give sig til Krigsfanger, tilligemed 4 Officierer. Generallieut. von Fink marcherede den 10de til Weisstadt, for at afskiære General Maquire hans Armee. Sidstbenævnte General ankom just denne Aften til Frankenhammer, og marcherede den heele Nat imellem den 10de og 11te, for at undkomme over Wohnstedel, Nagel og igiennem Oberpfalz. Generallieut. Fink fulgte ham i Hælene, efterat han var forstærket med 2 Regimenter Cavallerie, og omendskiønt Desileerne forhindrede ham gandske, at indhente Fienden, saa gjorde han dog paa Marchen den 11te 350 Mand og 10 Officierer til Krigsfanger. Dette Korps har taget Veyen til Nürnberg. Hovedarmeen passerede den 11te igiennem Defileerne ved Bernek, og leyre de sig ved Penk, en Miil fra Bayreuth, men Fortroppen gik til Drossenfeldt. Den Østerrigske General Riedesel stoed med en Bataillon af Cronach og det Pfaltziske Dragoner Regiment paa hiin Side Himmelskron. Generalmajor v. Meinicke med hans Dragoner-Regiment, og Oberstlieutenant von Kleist med Husarerne angreb dette Korps, uden at oppebie Jnfanteriet, og efterat en stor Deel deraf var nedsablet, maatte General Riedesel med 30 Officerer og 800 Gemeene give sig til Krigsfanger. Den fiendtlige Armee har, efterat den forlod sin Leyr ved Mønchsberg, Dag og Nat marcheret over Culmbach.